צעדת ירושלים

צעדת ירושלים היא תהלוכה מסורתית המתקיימת בירושלים מדי שנה בחול המועד סוכות. לצעדה מגיעים עשרות אלפי בני אדם מהארץ ומהעולם הצועדים ברחובות העיר. בשנותיה הראשונות אורגנה הצעדה על ידי צה"ל ונודעה בשם "צעדת ארבעת הימים" ובהמשך "צעדת שלושת הימים". הצעדה החלה בשנת 1955 והתקיימה בחודש אפריל, כצעדה בת ארבעה ימים לירושלים. הצעדה התחילה כיוזמה של צה"ל, כצעדה של חיילים. בשנת 1955 השתתפו בצעדה 200 חיילים, בשנת 1956 השתתפו 1,500 חיילים, אליהם הצטרפו 70 אזרחים, ובשנת 1957 הפכה הצעדה לצעדה המונית, בה השתתפו כ-5,000 צועדים חיילים ואזרחים. במשך השנים גדלה כמות המשתתפים בצעדה. בשנת 1966 השתתפו בה כ-15,000 צועדים. בצעדה השתתפו חיילים מיחידות שונות, וכן משלחות ממדינות שונות. הצעדה התחילה מנקודת איסוף שנקבעה והשתנתה בין השנים, בחלק מהימים חזרו הצועדים לנקודת האיסוף, ולאחר מכן המשיכו לירושלים. בין נקודות האיסוף היו מחנה צריפין יער חולדה, יער בן שמן ועוד. ביום האחרון הצעדה הגיעה לירושלים. הצעדה גם כללה מסגרת תחרותית בין קבוצות שונות שהתחרו על מקומות ראשון, שני ושלישי. התחרות התחלקה בין קבוצות של יחידות צבאיות ויחידות של מתחרות של אזרחים שהתחרו מטעם גופים שונים, בעיקר מקומות עבודה. החלוקה בתחרות נעשה לפי קבוצות מתחרות של נשים, גברים וקבוצות מעורבות. בנקודות שונות בדרך ניצבו שופטים שניקדו את רמת הקבוצה בקטגוריות שונות. ביום האחרון לאחר ההגעה לירושלים פורסמו התוצאות. בשנת 1960 החיילים צעדו 160 ק"מ, ואילו החיילות צעדו רק 120 ק"מ. בשנת 1968 צומצמה הצעדה לשלושה ימים בלבד. בשנת 1972 פגעו גשמים עזים בצעדה שהביאו לפיזורה לאחר שהחלה, ובעקבות פגיעה זו והמעמסה תקציבית התקיימו דיונים האם להמשיך במפעל. במאי 1973 לא התקיימה הצעדה, ובעקבות החלטת ממשלה הועברה הצעדה של שנת 1973 לחודש ספטמבר. בשנת 1974 צומצמה הצעדה מסיבות תקציביות ליום אחד בלבד. המסלול כלל עלייה לירושלים במספר צירים לפי דרגת קושי, כשבסיומו נערך מצעד בתוך ירושלים. במשך השנים צומצמה הצעדה לתוך ירושלים בלבד (בשונה מצעדות קודמות שבהן ההולכים צעדו לעבר ירושלים). החל מסוכות ה'תשס"ד (2003) החלו בכל שנה להצטרף למצעד גם אלפי צועדים נוצרים במסגרת השגרירות הנוצרית הבינלאומית ירושלים. על אף התנגדויות לשיתוף שתי הצעדות, היהודית והנוצרית יחד ושאילתה שהועלתה בכנסת בעניין, בידי ח"כ אברהם רביץ מיהדות התורה, המשיכה הצעדה המשותפת לצעוד גם בשנים הבאות. התקשורת החלה להמעיט בציון דתם של הצועדים הזרים, וכיום היא מכונה לעיתים גם בכינוי "צעדת ירושלים הבינלאומית המסורתית". בסוכות ה'תשע"ג (2012), גלעד שליט שוחרר ביום הצעדה, וראש עיריית ירושלים ניר ברקת שהוביל את הצעדה ציין זאת כמעמד סמלי. מדיה וקבצים בנושא צעדת ירושלים בוויקישיתוף ששת אלפים ישתתפו בצעדה, דבר, 28 במרץ 1957 רגל על כל מיל, דבר, 19 באפריל 1957 3000 צועדים הגיעו לירושלים, דבר, 2 באפריל 1958 החלה צעדת ארבעת הימים, דבר, 13 באפריל 1959 צעדת ארבעת הימים נסתיימה בבירה, דבר, 1 באפריל 1966 צעדת שלושת הימים נסתיימה במצעד צבעוני בחוצות ירושלים, דבר, 1 במאי 1969 צעדת האתגר נפתחת הבוקר, דבר, 20 במרץ 1972 30,000 איש השתתפו בצעדה, דבר, 25 בספטמבר 1975 אלי אלון, סיפורה של "צעדת ארבעת הימים", באתר News1 צעדת ארבעת הימים מגיעה לירושלים, באתר ארכיון הסרטים הישראלי בסינמטק ירושלים, לא ידוע צעדת ארבעת הימים מגיעה לירושלים, באתר ארכיון הסרטים הישראלי בסינמטק ירושלים, 1958 סיום צעדת ארבעת הימים בירושלים, באתר ארכיון הסרטים הישראלי בסינמטק ירושלים, 1961 קבוצות אזרחים וחיילים מתאמנות לצעדת ארבעת הימים, באתר ארכיון הסרטים הישראלי בסינמטק ירושלים, 1962 דבש ברגליים: צעדת ארבעת הימים, באתר ארכיון הסרטים הישראלי בסינמטק ירושלים, 1963 צעדת ארבעת הימים השנתית לירושלים, באתר ארכיון הסרטים הישראלי בסינמטק ירושלים, 1965 צעדת ירושלים מובילה בפעם הראשונה אל מעבר לחומות העיר, באתר ארכיון הסרטים הישראלי בסינמטק ירושלים, יומן גבע, 1967 צעדת שלושת הימים ה-14 לירושלים, באתר ארכיון הסרטים הישראלי בסינמטק ירושלים, 1968 צעדת שלושת הימים לירושלים יוצאת לדרך מבית אל, באתר ארכיון הסרטים הישראלי בסינמטק ירושלים, 1969 צעדת שלושת הימים, באתר ארכיון הסרטים הישראלי בסינמטק ירושלים, 1971 צעדת ירושלים 1968 "ממעוף הציפור", סרט בערוץ YouTube של ארכיון צה"ל ומערכת הביטחון צעדת ארבעת הימים, סרטי גבע, ארכיון שפילברג, 1958 (התחלה 11:21) צעדת ירושלים 1972 ,בערוץ היו טיוב של צה"ל ומערכת הביטחון צעדת ירושלים ספטמבר 1973, בערוץ היו טיוב של ארכיון צה"ל ומערכת הביטחון צעדת ירושלים עם כת המקויה, סוכות ה'תשס"ח (2008) צעדת ירושלים, המשותפת עם צעדת העמים סוכות ה'תשע"א (2011) צעדת ירושלים: עבר, הווה, עתיד, היסטוריום: רגע היסטורי למורים ותלמידים, המרכז ללימודי רוח בספרייה הלאומית רפי מן, דברי ימי צעדת ארבעת הימים, באתר הערות שוליים להיסטוריה - הבלוג של רפי מן, ‏13 באפריל 2014 רשות הדיבור לרגליים, דבר, 14 באפריל 1957 ישראל 50 בעמוד על שנת 1960 צעדת תשכ"ח שלושה ימים בלבד, דבר, 13 בפברואר 1968 ההכרעה בדבר קיום הצעדה, דבר, 16 באוגוסט 1973 20,000 איש השתתפו היום בצעדת ירושלים, דבר, 3 באוקטובר 1974 מתוך דברי ערך לכסיקון ערכים מקומיים של קיבוץ בארי, עמוד 129. בצעדת ירושלים צעדו 4000 נוצרים ואלפי ישראלים כתבה מסוכות ה'תשס"ד, 2003. (אתר ערוץ שבע) נטע סלע, ועדה ברבנות: לא להשתתף בצעדת י-ם בסוכות, באתר ynet, 11 בספטמבר 2007 תעמולה מסיונרית בצעדת ירושלים - שאילתא (באתר הכנסת) 50,000 צועדים השתתפו בצעדת ירושלים, באתר וואלה, 18 באוקטובר 2011